La RAI, ancjemò une volte e à decidût di lâ cuintri de leç 482 e di no meti la programazion par furlan tal so contrat di servizi.
Si sint a dî che l'Assessôr regjonâl De Anna al viodarà di fâ alc cu la RAI.
Parcè?
No ise ore di finîle?
Se la RAI no vûl il furlan, si podarès obleâle daûr de leç, ma a son passe 10 agns che no si fâs: amen.
Fin cumò la Regjon e à fat in pratiche une opare di "coruzion": molâ bêçs ae RAI in cambi di pôcs programs, une vore cjârs rispiet a ce che a saressin, par esempli, i coscj di produzion di Radio Onde Furlane. Se di no la RAI no faseve nuie. No isal imorâl paiâ la RAI par fâ alc che, par leç, e scugnarès fâ jê di bessole cui siei bêçs?
Rispueste dai aministradôrs: pitost di no vê nuie!
Ma la alternative ae coruzion imorâl de RAI no je il nuie, e je Radio Onde Furlane, che e je buine di fâ ancje prograns televisîfs e no dome radiofonics!
In timps di crisi si scuen cjalâ i coscj e i risultâts tal spindi i bêçs publics: se la Regjon e vûl pardabon fâ alc pal furlan te radiotelevision, che e mandi a trai la RAI e che e ziri ducj chei finanziaments su Radio Onde Furlane! (che par altri e cree ocupazion e i àn a pene taiât un pocjis di jentradis)
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn